Alegeri în Republica Moldova. Rezultate finale: Maia Sandu câștigă primul tur în fața lui Igor Dodon. Scor zdrobitor în diaspora.
Maia Sandu și Igor Dodon merg în turul al doilea al alegerilor prezidențiale din Republica Moldova. Maia Sandu a obținut 36.16% dintre voturile exprimate, iar Igor Dodon 32.61%. 1.214.757 de votanți s-au prezentat la urne, adică 42.76% dintre cei înscriși pe liste. Pentru ca alegerile să fie validate, era necesară prezența a o treime dintre cei înscriși, condiție îndeplinită. Pe 15 noiembrie este programat turul al doilea al alegerilor prezidențiale.
Maia Sandu a obținut 36.16% dintre voturile exprimate, iar Igor Dodon 32.61%. Cei doi vor merge în turul al doilea al alegerilor, care va avea loc pe 15 noiembrie.În diaspora, diferența a fost una uriașă, candidata pro-europeană din partea PAS reușind să obțină un scor de 70.12%. Usatîi Renato s-a clasat pe locul doi, cu 17.25%, în timp ce Igor Dodon a adunat doar 3.65% dintre voturi. 7.20 Cum s-a votat în diaspora. Scor dezastruos pentru DodonIgor Dodon, candidat declarat independent și susținut de PSRM, a strâns puțin peste 5000 de voturi, din totalul celor 143.000 numărate până la această oră în diaspora.Maia Sandu a câștigat detașat în străinătate, cu 69.62%, aproximativ 100.000 de voturi.Aproape 150.000 de cetățeni moldoveni au votat peste hotare la primul tur al alegerilor prezidențiale. 7.15 Maia Sandu câștigă în ChișinăuMaia Sandu, candidata pro-europeană din partea PAS, a câștigat primul tur al alegerilor în Chișinău, după ce toate procesele verbale din cele 305 secțtii de votare au fost procesate.Maia Sandu a obținut 45.20% dintre voturi, iar Igor Dodon doar 34.17%. 7.00 Răsturnare de situațieDacă rezultatele exit-poll îl dădeau pe Igor Dodon învigător, lucrurile s-au schimbat peste noapte, odată cu procesarea buletinelor de vot, mai ales a celor din diaspora.După numărarea a 99.67% dintre procesele verbale, Maia Sandu e pe prima poziție, cu 35.96%, urmată de Igor Dodon, cu 32.74%. Renato Usatîi completează topul cu scorul de 16.94%. 21.30Datele prezentate la primul exit-poll nu conțin voturile exprimate în diaspora, astfel că balanța se poate înclina spre candidata pro-europeană Maia Sandu. 21.15Potrivit unui exit-poll efectuat telefonic și prezentate de comunitatea Watchdog.md și Institutul de Politici Publice, Igor Dodon a obținut un scor de 40.95%, iar Maia Sandu 34.6%. Conform acestor rezultate, cei doi merg în turul al doilea. 21.00 Primul tur al alegerilor s-a încheiatPotrivit datelor CEC, prezența preliminară la vot, la închiderea secțiilor de votare a fost de 42,73%, adică 1.213.737 de votanți.Votul continuă în diaspora, cu primele secții din SUA deschide. 20.15 Platforma DA cere demisia minstrului de Externe și a președintelui CECAndrei Năstase, liderul Platformei DA, cere demisia ministrului de Externe și a președintelui CEC pentru "organizarea defectuoasă a alegerilor".Au fost cozi mari la secțiile de votare din diaspora, unde moldovenii au așteptat și câteva ore pentru a putea vota. 20.00 Preznța la vot este de 42.24%Cu o oră înaintea de închiderea secțiilor de vot, 1.2 milioane de alegători au votat. 18.00 Peste 1 milion de alegători și-au exercitat dreptulLa 11 ore de la deschiderea urnelor, peste 1 milion de moldoveni au votat în primul tur al alegerilor prezidențiale, adică 38.87%. 17.30 Scandal la ieșirea de la urneAlegătorii transnistreni au fost surpinși când se certau din cauza sumei pe bani pe care ar fi primit-o în urma votării. Potrivit deschide.md, cetățenii sunt nemulțumiți pentru că li s-ar fi promis 400 de lei în schimbul votului, însă au primit doar 100 lei.  16.15: Alegerile vor fi validateAlegerile din Republica Moldova vor fi validate, după ce pragul necesar a fost atins. La ora 16:15, 33.45% dintre cetățenii moldoveni au votat, adică peste o treime dintre cei înscriși pe listele electorale. 15.00: Coadă de peste 100 de oameni la secția de votare din incinta ambasadei Republicii Moldova din RomâniaMajoritatea cetățenilor moldoveni, care au venit să-și dea votul pentru un candidat în alegerile prezidențiale sunt persoane tinere, poartă mască și mențin distanță.Prezența la urne a ajuns la 30%, adică 835.000 de persoane și-au exercitat dreptul la vot. 14.45: Prezența la urne se apropie de 30%Sursa: https://pv.cec.md/ 13.00: În trei localități, oamenii votează în secții improvizate în corturiLocuitorii din Cigârleni și din Bogdanovca Nouă votează în corturi care au fost transformate în secții de vot. În Cârligeni, acest lucru se întâmplă pentru că acoperișul clădirii Casei de cultură a căzut, scrie jurnal.md. 12.30: Liderii de la București, interes scăzut față de alegerile din MoldovaCel mai probabil niciunul dintre candidați nu va reuși să strângă peste 50% din voturi, în primul tur de scrutin. În aceste condiții, meciul se va relua peste două săptămâni. În turul doi al alegerilor prezidenţiale de la Chişinău au şansa să ajungă actualul preşedinte pro-rus Igor Dodon şi pro-europeana Maia Sandu.Politicienii din România au arătat puțin inters față de alegerile prezidențiale din Republica Moldova, în condițiile în care aproape un milion de cetățeni din Basarabia au cetățenie română.Interesul scăzut poate fi explicat și prin faptul că în ultimii ani, la Chișinău este un haos politic. 12.00: Prezența la vot este de 16%Peste 473.00 de moldoveni au votat până la ora 12.00. Conform datelor centralizate în timp real, 41% dintre aceștia au vârste cuprinse între 56 și 70 de ani, iar 23,5% dintre votanți au între 41 și 55 de ani.Sursa: https://pv.cec.md/ 11.30: Câteva zeci de moldoveni așteaptă să voteze la secția deschisă în LondraCâteva zeci de moldoveni au format o coadă la o secție de votare deschisă în Londra. Ei păstrează distanța socială și majoritatea poartă măști.În total, în diaspora moldovenească sunt deschise 139 de secții de vot. În Italia, sunt 29, alte 17 sunt deschise în Rusia. În România, sunt 13 secții de vot, două dintre ele fiind în București.Nu există posibilitatea ca moldovenii să voteze prin corespondență, iar regulile sunt stricte în fiecare secție. 11.15: Igor Dodon, optimist că va câștiga: Ploaia e semn bunActualul președinte al Republicii Moldova, Igor Dodon, a votat în jurul orei 11.00 și s-a prezentat la urne alături de soția sa, fără a venit și cu copiii lor."De votul fiecăruia dintre noi depinde viitorul țării. La noi se spune că dacă plouă e un semn bun. Părinții mi-au spus că la ei la nuntă a plouat. Dacă a plouat la nuntă, o să fie o familie bună", a declarat Igor Dodon, citat de agora.md. 11.00: Vârstinicii, primii la urneProcentul persoanelor cu vârsta cuprinsă între 56 și 70 ani este cel mai ridicat, de peste 43%.Sursa: https://pv.cec.md/ 10.30: Aproape 9% dintre moldovenii cu drept de vot au ieșit la urnePână la ora 10.30, aproape 9% dintre moldovenii care au drept de vot s-au prezentat la secțiile de votare.Sursa: https://pv.cec.md/ 9.30 Candidatul PLDM, Tudor Deliu: "Am votat pentru scoaterea din izolare a Republicii Moldova"Candidatul la alegerile prezintețiale din Republica Moldova din partea Partidului Liberal Democrat, Tudor Deliu, a venit la secția de votare însoțit cu soția sa."Eu am votat pentru scoaterea din izolare a Republicii Moldova. Am votat pentru un președinte care să garanteze suveranitatea, independența și integritatea teritorială a Moldovei", a spus Deliu, la ieșirea din secția de vot. 9.00: Candidatul Platformei DA, Andrei Năstase, spune că a votat pentru "o țară mai educată și mai sănătoasă"Candidatul Partidului Platformei Dreptate și Adevăr, Andrei Năstase, a venit la secția de vot alături de soție și fiică."Am foarte mari așteprări. Prea multe șanse am pierdut pentru Republica Moldova. Eu simt că azi e o zi importantă pentru noi toți. (…) Să ieșim la vot, să votăm cu încredere pentru o Moldovă educată, dreaptă, sănătoasă, o Moldovă în care vrei să trăiești, în care familiile să se regăsească și copiii să fie fericiți", a spus Andrei Năstase, după ce a votat.  9.00: Moldovenii din București au fost coadă la Ambasadă pentru a votaMai mulți moldoveni au venit încă de la ora 7.00 pentru a alege viitorul președinte al Basarabiei.Ei și-au exprimat speranța că țara lor natală va alege calea europeană, în urma scrutinului de duminică.Peste 5.400 de moldoveni au votat în diaspora moldovenească, până la această oră, cu mult mai puțini față de cei care s-au prezentat la urne în urmă cu patru ani.Sursa: Aleph News 7.30: Unul dintre cei opt candidați, Dorin Chirtoacă, a votat "pentru unirea cu România"Candidatul Blocului Unirea, Dorin Chirtoacă, a fost primul care a votat. El a spus, la ieșirea de la urnele de vot, că "a votat pentru unirea cu România"."Astăzi de la ora 7 dimineața până la 9 seara puterea aparține doar cetățenilor. Toți politicienii astăzi suntem pe zero. Diseară la ora 9 fiecare va avea o anumită preferință în ochii cetățenilor, dar asta depinde strict de participarea la vot", a spus Chirtoacă. Sursa: newsmaker.mdȘtirea inițialăDuminică, 1 noiembrie, are loc primul tur de scrutin al alegerilor prezidențiale în Republica Moldova.Basarabenii pot vota pentru unul din cei 8 candidaţi înscrişi în cursa electorală pentru funcţia de preşedinte.Trei dintre aceştia sunt pro-Rusia, iar alţi 5 sunt pro-europeni. În turul doi al alegerilor prezidenţiale de la Chişinău au şansa să ajungă actualul preşedinte pro-rus Igor Dodon şi pro-europeana Maia Sandu. În 2016, la votare au participat circa 10.000 de moldoveni aflaţi în România.Lista candidaților la alegerile prezindețiale din Republica Moldova:Pentru alegerile prezidențiale de duminică, 1 noiembrie, R.Moldova deschide 139 de secții de votare peste hotare, dar – pe fundalul epidemiei de coronavirus – funcționarea lor va fi reglementată de măsurile sanitare luate de fiecare țară gazdă în parte.Miza alegerilor este ca Republica Moldova să rămână pe calea spre Europa și să îndeplinească acel angajament față de UE de a democratiza cât mai mult țara.